Lietuvos ir Nikaragvos santykiai

Lietuvos ir Nikaragvos santykiai – dvišaliai tarptautiniai santykiai tarp Lietuvos ir Nikaragvos.

Tarpukariu tarp šalių užmegzti diplomatiniai santykiai, tačiau konsulatų įsteigta nebuvo.Kraujelis, R., 283 p.

Nikaragva Lietuvos nepriklausomybę pripažino 1991 m. rugsėjo 3 d., diplomatiniai santykiai atkurti 1994 m. kovo 23 d.

Lietuvoje 2022 m. pradžioje gyveno du Nikaragvos piliečiai.

Abi šalys yra Jungtinių Tautų narės. Nikaragva yra Lietuvai akreditavusi ambasadorių (reziduoja Suomijoje). Managvoje veikia Lietuvos garbės konsulatas.

 Santykių istorija 

 Santykiai iki 1991 m. 
Lietuva ir Nikaragva tarpukariu buvo užmezgusios diplomatinius santykius, tačiau konsulatų įsteigta nebuvo.

Lietuvą okupavus SSRS, Kazimieras Graužinis Nikaragvos Vyriausybei per įgaliotąjį ministrą Buenos Airėse pasiuntė protesto notą. Yra duomenų, kad SSRS okupacijos metais Nikaragva palaikė ryšius su Lietuvos diplomatinėmis atstovybėmis.Kraujelis, R., 199 p. Vėliau politiką pakeitė ir pripažino sovietų įvykdytą Baltijos šalių, tarp jų ir Lietuvos, aneksiją (tikėtina, po sandinistų atėjimo į valdžią).

 Santykiai po 1991 m. 
Nikaragva Lietuvos nepriklausomybę pripažino 1991 m. rugsėjo 3 d., o diplomatiniai santykiai atkurti 1994 m. kovo 23 d.

2004 m. gegužės 27-29 dienomis Meksikos mieste Gvadalacharoje vykstančiame Europos Sąjungos, Lotynų Amerikos ir Karibų jūros valstybių bei vyriausybių vadovų susitikime Lietuvą atstovaujantis Lietuvos užsienio reikalų ministerijos sekretorius Šarūnas Adomavičius susitiko su Nikaragvos užsienio reikalų ministru Normanu Kaldera, su kuriuo aptarė bevizio vykimo į šią šalį galimybę Lietuvos piliečiams (Nikaragvos piliečiams vizos panaikintos Lietuvai įstojus į ES).URM sekretorius Meksikoje susitiko su Karibų jūros bei Centrinės Amerikos šalių diplomatais (Lietuvos Respublikos užsienio reikalų ministerija) Tai kol kas aukščiausio lygio pareigūnų dvišalis susitikimas.

2011 m. Nikaragva akreditavo pirmąjį ambasadorių Lietuvai, tačiau politiniai santykiai tarp šalių išlieka minimalūs.

 Švietimo, mokslo ir technologiniai mainai ir kultūrinis bendradarbiavimas 
Nuo 2022 m. „Panevėžio“ klube rungtyniauja Ariagneris Smitas, Nikaragvos rinktinės žaidėjas (nuomos pagrindais). Yra šiek tiek Lietuvos aukštosiose mokyklose besimokančių studentų iš Nikaragvos.KTU studentė iš Nikaragvos: Kaune, skiringai nei namie, turiu daugiau laisvės (Kauno diena)

2003 m. sausio 30 d. Lietuvos užsienio reikalų ministerijoje buvo eksponuojama trijų lietuvių ir lenko Didžiojo tūkstantmečio taikos žygio (“The Great Millennium Peace Ride”) dviračiais aplink pasaulį fotografijų paroda “Taikos spalvos: Amerika, Afrika, Europa, Azija” su nuotraukomis iš Nikaragvos.URM atidaroma Taikos žygio fotografijų paroda (Lietuvos Respublikos užsienio reikalų ministerija)

2016 m. Nikaragvoje apsilankė lietuvių kelionių žurnalistai Martynas Starkus ir Vytaras Radzevičius ir įspūdžius nufilmavo „Starkaus ir Radzevičiaus kelionės“ dokumentikos vienuoliktajame sezone pavadinimu „Karibų ratai“.

 Ekonominiai santykiai 
2018 m. duomenimis, prekybos apyvarta tarp Lietuvos ir Nikaragvos siekė 1,06 mln. eurų.

Prekybos balanse dominuoja importas iš Nikaragvos į Lietuvą.

 Eksportas sudaro 170,9 tūkst. eur.
 Importas sudaro 884,5 tūkst. eurų.

 Metai  2016  2017  2018 Eksportas į Nikaragvą (tūkst. eur.) 231,6  772,3  170,9 Importas iš Nikaragvos (tūkst. eur.) 42,3  209,8  884,5

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Nikaragvos piliečių skaičius Lietuvoje 0  3  3  2

 Pasiuntinių ir ambasadorių sąrašas 

 Pasiuntiniai Lietuvai 
Sąrašas yra nepilnas
 nuo 2011 m. – Rikardas Chosė Alvaradas Nogera, pirmasis Nikaragvos ambasadorius Lietuvai (rezidavo Helsinkyje)

 Pasiuntiniai Nikaragvai 
Lietuva ambasadoriaus Nikaragvai akreditavusi nėra.

 Šaltiniai 

 Literatūra 


 Nuorodos 
 Nikaragva| Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Nikaragva